《招友人》
元代·黄清老

晨雨洗馀花，尘虑日萧散。芳草绿如茵，空林坐春晚。

遥思江上客，尊酒愧折简。临流撷嘉蔬，共此林下饭。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。